VIR DIE TUINIER | Die Vryburger
August 13, 2012 - Vir die dames - 13 comments
Hierdie pragtige plant word ook die Halfmens genoem. Hy vertoon pragtig in kliptuine of rotstuine. Hy is deel van die vetplant familie en word ook in boomgidse gelys en word ook die Madagaskar Palm genoem. Dit is nie ’n palmboom nie.
Die plant word 2,5 meter hoog en in sommige gebiede selfs hoër.
Die plant het ’n grys regop stam vol dorings wat 2 – 6 cm lank is. Die stam kan tot 30 cm in deursnee word en die stam is besonder swaar en is ook waterig en gevolglik wil hy nie baie water hê nie. In die winter moet hy glad nie water kry nie, want sy stam verrot vinnig en hy is ook baie gevoelig vir ryp. Hy verloor wel sy blare in die winter. Hy groei egter pragtig in warmer gebiede. Die halfmens hou ook van vol son. Hy sal takke sprei as sy boonste punt afgebreek word.
Hy blom in die lente, as volwasse plant, en dra trosse groot wit blomme met geel in die middel-binnekant en dit ruik ook heerlik. Na blomtyd dra hy sade wat peulvormig is en wanneer hierdie saad ryp is skiet dit oop en verskyn daar wollerige saadjies binne-in die peule. Hierdie saadjies lyk soos die perdeblom (dandelion) sade en kan deur die wind uitgewaai word.
Hierdie plant verplant redelik maklik, maar pasop vir die dorings! Daar is ook ’n Halfmens wat in die woestyne groei, waaroor ons u ’n volgende keer sal inlig.
13 thoughts on “VIR DIE TUINIER”
RONEL DE BEER March 12, 2013 at 5:12 pm
EK WIL GRAAG MEER WEET OOR DIE HALFMENS PLANT EN WAAR EK MOONTLIK VAN DIE SAAD KAN KRY .
Chris Potgieter June 18, 2013 at 6:24 am
Help ons met die saad a.s.b
Gerrit Nothnagel January 10, 2014 at 9:27 am
Ek het redelik baie halfmens sade. Kan mens enigiets doen om die saad “voor te berei” om seker te maak dat dit sal ontkiem?
Coert Marais May 18, 2017 at 11:17 am
Ek het twee pragtige plante in my tuin. Hulle gooi sade af en dit kom sommer oral op, dan plant ek dit uit in houers. Die sade hoef dus nie voor berei te word nie.
Kan n halfmens wat gebreek het by sy stam weer grooi as jy dit plant?
Sally Kruger October 12, 2018 at 10:41 am
Goeie more ek het n pragtige half mens plant sowat 1 meter + wat n tuinier gaan uitplant het en hy het ryp gekry so kwart van die stam van bo na onder het gevrot onder toe lyk hy goed moet ek hom afbreek van daar waar hy gevrot het of sal hy nie weer groei nie so jammer vir hom,
Maree December 27, 2018 at 10:32 am
Nie Halfmens nie, Pachypodium lameri, vanaf Madagascar…
Maree December 27, 2018 at 10:34 am
Die Halfmens is Pachypodium namaquanum.
Laura January 2, 2019 at 6:09 pm
Goeie dag my half mens het in die helfde geknak hy is 1.2m hoog. Sal ek my half mens kan red? Gee my asb. raad.
Elsabe SNYMAN January 18, 2019 at 10:03 am
sal Halfmens bome in Garies omgewing Groenriviersmond groei?
Annerie van Zyl September 26, 2019 at 1:47 pm
Hoe weet mens wanneer is die saad peule reg? Vir die die half mens? Of is daar dalk iemand wat my moontlik met saad kan help?
Marthie December 3, 2019 at 1:39 pm
Kan iemand my raad gee. My halfmens word nou n kameelperd. Hoe kan ek hom kleiner maak asb.
Carrina February 2, 2020 at 12:00 pm
My baba groote halfmens het swart geword van onder af. Die bokant is nog groen en so 4cm lank. Kan ek die groen gedeelte afsny en weer plant, sal dit weer groeie?